
Godišnji program rada za 2021. godinu






Dubrovnik, 2021.




Udruga za kreativno-održivi razvoj i konkurentnost (KORAK) Dubrovnik djeluje od 2018. godine u područjima razvoja društvenog poduzetništva i održivog razvoja. Osnivači ove udruge dugi su niz godina aktivni u radu s civilnim sektorom i mladima te u kreiranju javnih politika kroz zagovaranje i izravnu komunikaciju s donositeljima odluka te su bili uključeni u provedbe brojnih europskih projekata, što doprinosi organizacijskom iskustvu.

Sudjelovanjem u provedbi projekta udruge Centra za karijere mladih Dubrovnik- AdriAwareness, KORAK je pridonio edukaciji članova udruga o važnosti društvenog poduzetništva i učinka koje ono ima na lokalnu zajednicu. KORAK Dubrovnik je također sudjelovao kao Partner u Izradi lokalnog programa za mlade Grada Dubrovnika (2018) čiji temeljni iskaz je društveno politička vizija razvoja, položaja i potencijala mladih u Dubrovniku, za koji je dala prijedloge vezane za teme održivosti, društvenog poduzetništva i ekologije. Kao prijavitelj brine o svim komponentama projekta, koordinaciji aktivnosti i komunikaciji s partnerima.













MISIJA

Misija Udruge za kreativno-održivi razvoj i konkurentnost je potaknuti i osvijestiti mlade kao i širu javnost o temama održivog razvoja, društvenog poduzetništva i zaštite okoliša potičući zdrave i održive načine života kroz doprinos zdravoj, učinkovitijoj i održivoj zajednici svih njezinih sudionika.


VIZIJA
Postati središnja organizacija civilnog društva u području ekologije, zaštite okoliša, održivog razvoja i društvenog poduzetništva u urbanim i ruralnim područjima Dubrovačko-neretvanske županije na dobrobit cjelokupne zajednice i svih njezinih dionika.



Dugoročni strateški ciljevi Udruge

Jačanje unutarnjih kapaciteta organizacije: uvođenje monitoringa, interna kvaliteta, uspostava sustava komunikacije, uspostava suradnje s lokalnim medijima
Uspostava kontinuiranih programa sukladno temama Udruge: razvoj programa redovnih volonterskih akcija, razvoj programa na temu društvenog poduzetništva
Uspostava inkubatora društvenog poduzetništva: provedba edukacija u radionica u području društvenog poduzetništva i razrada programa
Aktivno sudjelovanje u provedbi javnih politika i strategija u područjima od interesa Udruge: aktivno sudjelovanje u poboljšanju kvalitete života mladih i zajednice, promicanje ciljeva EU po pitanju ekologije i održivog razvoja, aktivno sudjelovati u razvoju Centra za mlade Dubrovnik





AKTIVNOSTI KOJE KORAK ŽELI PROVODITI:

1. Edukacije u području ekologije i održivog razvoja
2. Razvoj ruralnih i urbanih područja u kontekstu održivosti
3. Promicanje društvenog poduzetništva
4. Promicanje i unapređivanje poduzetništva i poduzetničke kulture
5. Zaštita prirodne i kulturne baštine
6. Promicanje volontiranja i korisnog provođenja slobodnog vremena mladih
7. Promicanje cjeloživotnog obrazovanja
8. Jačanje OCD-ova


KORAK ove aktivnosti provodi kroz volonterske akcije, edukacije, interaktivne radionice, medijske kampanje i izravan rad s korisnicima.



PLANIRANI PROJEKTNI PRIJEDLOZI KOJE SE KORAK PLANIRA PRIJAVITI U 2021. GODINI


Jačanje kapaciteta OCD-ova za odgovaranje na potrebe lokalne zajednice

Udruga za kreativno-održivi razvoj i konkurentnost djeluje od 2018.godine s ciljem postizanja održivog razvoja, podizanja svijesti o ekologiji i društvenom poduzetništvu. Organizacije poput udruga na lokalnim razinama važni su akteri prilikom pronalaska najboljih rješenja za djelovanje u krizama jer poznaju i uzimaju u obzir lokalne interese i potrebe. Izazovi s kojima se susreću prilikom implementiranja vlastitih ideja su manjak potrebnih alata i nedostatak infrastrukture te strukturiranog pristupa djelovanju u krizama. Jačanjem OCD-ova u području kriza automatski se podiže razina sigurnosti cijele društvene zajednice u kojoj djeluju. Cilj apliciranja na ovakav natječaj može biti da se kapaciteti OCD-ova ojačaju kako bi njihova uključenost bila veća tijekom kriznih situacija što rezultira demokratskim i održivim razvojem 

lokalne zajednice. Izgradnja vlastitih kapaciteta rezultira društveno-ekonomskim rastom kroz inovativne aktivnosti. Sukladno smjernicama Grada Dubrovnika za razvoj i organizaciju sustava civilne zaštite 2018-2021, udruge imaju zadaću unutar sustava civilne zaštite uključiti se sukladno njihovim mogućnostima. Jedan od istaknutijih izazova OCD-ova koje se bave ranjivim skupinama je nedostatak kompetencija koje su nužne unutar određene krizne situacije. Od iznimne je važnosti da se OCD-ovi povežu sa službama civilne zaštite što predstavlja veoma inovativan pristup pri odgovaranju na potrebe udruga za mogućnost samoorganiziranja prilikom katastrofa i kriza. 

Krajnji korisnici su skupine kojima se pruža pomoć od strane udruga čiji su kapaciteti osnaženi u kriznim situacijama nakon provedbe ovakvog projekta. Isto tako, provedba ovakvog projekta i njegovi rezultati mogu utjecati na širu javnost s obzirom na to da se gradi sigurnost i povjerenje u udruge zbog snažnih kapaciteta. Naučena znanja, članovi i zaposlenici OCD-ova mogu primijeniti u budućnosti putem različitih inovativnih aktivnosti simulacija i edukacija što pridonosi sigurnosti cijele zajednice, posebno ranjivih skupina.


Vodič za brucoše

Vodič za brucoše nastao je kao inicijativa sestrinskih udruga „Centar za karijere mladih Dubrovnik“ (CKM) i „Udruge za kreativno održivi razvoj i konkurentnost Dubrovnik“ (KORAK). Temeljen je na dugogodišnjem iskustva u radu s mladima, posebno studentima te je nastao kao odgovor na sva moguća pitanja koja prosječan student može postaviti prilikom dolaska u Dubrovnik.Vodič za brucoše prva je brošura ove vrste u Dubrovniku koja uvodi brucoše u svijet studiranja i daje im odgovore na njima najvažnija pitanja. Brošura, odnosno Vodič sadržava brojne korisne informacije i prijedloge za bolje snalaženje studenata u Dubrovniku. Cilj vodiča je da služi kao paket dobrodošlice svakom brucošu te kao kvalitetan informacijski kanal za sve studente na našim fakultetima.Vodič sadrži dio o povijesti 

Sveučilišta, studijskim programima, informacije Studentskog centra te ostale podatke vezane za studiranje. Brošura također sadrži općenite informacije o Dubrovniku i njegovom kulturnom sadržaju, ali i praktične informacije poput javnog prijevoza, liječničkog kartona te o korisnom i zabavnom provođenju slobodnog vremena. U posljednjem dijelu Vodiča mogu se pronaći informacije poput savjeta za učenje i različite načine suočavanja sa stresom tijekom izazovnih situacija na fakultetu i izvan njega. Studenti će posebno koristiti studentski pojmovnik u kojem se nalaze svi pojmovi vezani uz studiranje, a oni koji nisu iz Dubrovnika posebno će posvetiti vrijeme čitanju dubrovačkog rječnika.Vodič je dostupan u prostorijama Sveučilišta u Dubrovniku i drugim visokoobrazovnim učilištima, u novootvorenom Studentskom domu te ostalim frekventnim mjestima za studente. Na zadnjim stranicama nalaze se kuponi partnera koje mogu koristiti svi studenti. 

Zeleni KORAK

Projekt “Zeleni KORAK” ima za cilj podići svijest građana i volontera o važnosti očuvanja okoliša i zdravog okruženja kroz edukaciju: Zdrav život - zdravi građani. Kroz projekt se želi provesti aktivnosti poput akcije čišćenja plaža na obližnjim otocima lokalne sredine s ciljem promicanja zaštite okoliša Dubrovačko-neretvanske županije. Ciljne skupine ovakvog projekta su volonteri i šire javnosti. Provedbom projekta želi se postići povećanje svijesti građana o očuvanju okoliša, dok s druge strane poticati mlade, volontere i građane na aktivnosti očuvanja javnog dobra. Očekivani rezultati po završetku projekta bi bila veća osviještenost građana i volontera o utjecaju prirode i okoliša na dobrobit čovjeka te čiste i uređene plaže na otocima obuhvaćenima projektom. Široj javnosti podigla bi se svijest o važnosti očuvanja i zaštite okoliša te ih se neizravno potiče na slične aktivnosti. 

Zeleni KORAK ima za cilj obogaćivanje društva kroz edukacije, različitih sektora u društvu i institucionalni razvoj organizacija civilnog društva, poticanje održivog razvoja zajednice, razvoj ruralnih područja, edukacije za održivi razvoj ruralnih područja, razvoj urbanih 
područja, edukacije za održivi razvoj urbanih područja, zaštita okoliša, prirodne i kulturne baštine, poticanje, razvijanje i pružanje pomoći u provođenju projekata razvoja lokalne zajednice, suradnja sa različitim sektorima u društvu i razvoj civilnog sektora, sudjelovanje na domaćim i međunarodnim skupovima, seminarima i slično koji su s vezi s ciljevima i djelatnošću Udruge. 


Centar za mlade 

KORAK kao dio Centra za mlade Dubrovnik doprinosi razvoju civilnog društva stavljajući u fokus održivi razvoj i konkurentnost. Centar za mlade Dubrovnik je javno privatno partnerstvo s Gradom Dubrovnikom čiji je prostor u Luci Gruž osmišljen za korisno provođenje slobodnog vremena, različite radionice, seminare, savjetovanja i zabavne sadržaje

[bookmark: _GoBack]Udruge mladih i za mlade iz Dubrovnika tamo su pronašle svoj dom, a njihovo je djelovanje definirano ugovorom o poslovno -tehničkoj suradnji. Organizacijsku strukturu čini 8 radnih skupina : za tehničke poslove, za kolaboraciju, razvoj prostora, strateško planiranje, međunarodna i nacionalna suradnja, lokalna suradnja, financije te pravni aspekti. U skupinama su članovi udruga te zaposlenici Grada Dubrovnika što je primjer pokretanja civilno-javnog partnerstva. Centar za mlade Dubrovnik partner je Gradu Dubrovniku u oživotvorenju lokalnih i nacionalnih politika za mlade (posebno Lokalnog programa za mlade Mladi i Grad skupa 2019-2021). Članice Centra su: Univerzalni istraživački institut UR, Zajednica tehničke kulture Grada Dubrovnika i Dubrovačko-neretvanske županije, Udruga za mlade Maro i Baro, Savjetovalište za mlade, Udruga za razvoj civilnog društva Bonsai i Volonterski centar, Udruga za promicanje medijske kulture Luža, Foto-klub Marin Getaldić, Centar za karijere mladih Dubrovnik, Udruga za kreativno održivi razvoj i konkurentnost KORAK i Udruga RC modela Dubrovnik. Kultura centra za mlade ima neke odrednice, a to su inkluzija svih mladih, aktivno uključivanje,
građansku participaciju, odgovorno upravljanje te partnerski rad i odnos, a želja je stvoriti jedinstveno mjesto za mlade za kreativni i društveni razvoj, ali i za razvoj organizacija kao takvih kako bi što bolje i uspješnije odgovorile na svakodnevne izazove. 

